B&b, de boca en boca

B&b, de boca en boca foi unha serie de televisión cómica española, creada por Daniel Écija e producida por Mediaset España Comunicación en colaboración con Globomedia para a súa emisión en Telecinco. Está ambientada na redacción dunha revista de moda e actualidade de tirada nacional, que conta, con Belén Rueda, Gonzalo de Castro, Macarena García e Dani Rovira como principais protagonistas.

A ficción foi estreada o 17 de febreiro de 2014 en horario central.

 Argumento 
Oscar Bornay (Adolfo Fernández), o dono de B&B, decide contratar a Pablo (Gonzalo de Castro) como novo director co obxectivo de incrementar as vendas da revista. A nova fichaxe sorprenderá a Candela (Belén Rueda), a subdirectora da publicación, que era a candidata natural para cubrir o posto. Por se fose pouco, Pablo é un antigo noivo que a abandonou 18 anos atrás sen dar explicacións. A chegada de Pablo coincidirá coa de Sonia (Macarena García), a filla universitaria de Candela, que afronta a súa primeira experiencia profesional.

Outro dos redactores é Juan (Dani Rovira), un xornalista júnior, apaixonado e cheo de ilusión que comparte piso con Mario (Fran Perea), un fotógrafo aposto e mullereiro que traballa na revista. Juan está tolamente namorado de Vero (Cristina Brondo), a doce e encantadora axudante de Estilismo. A moza esconde un gran segredo que Juan descubrirá no primeiro capítulo da serie.

O xefe directo de Vero é Clara (Cristina Alarcón), a filla do presidente de B&B e principal artífice da fichaxe do novo director, ao que coñeceu en Bos Aires e do que se namorou perdidamente. Lucas (Jorge Usón), o xefe da sección de Sociedade, conxenía á perfección con Clara pero móstrase contrario aos cambios que Pablo introduce na revista, encamiñados a convertela nunha publicación máis próxima e menos elitista.

Pola súa banda, o novo director pedirá axuda a César ([[Carlos Iglesias Serrano]), un dos seus mellores amigos e colaboradores nos seus anos de xuventude, irmán de Candela e marido de Susana (Neus Sanz), a eficiente secretaria de Produción, coa que ten dous fillos: Toño (Emilio Palacios) e Cesítar (Alejandro Rodríguez), de 17 e 11 anos, respectivamente. César sempre traballou na redacción de Deportes de diversos medios, pero despois de dous anos no paro non lle quedará máis remedio que aceptar a oferta do seu colega.

 Repartimento 
 Gonzalo de Castro é Pablo Balboa, director de B&b. 
 Belén Rueda é Candela Bermejo, subdirectora de B&b.
 Macarena García é Sonia Balboa Bermejo, bolseira de B&b, filla de Candela e Pablo.
 Adolfo Fernández é Óscar Bornay, presidente do grupo empresarial de B&B.
 Puchi Lagarde é Ángeles Miralles de Luzuriaga "Tita", esposa de Óscar.
 Cristina Alarcón é Clara Bornay, xefa de estilismo, filla máis vella de Tita e Óscar.
 Sara Sálamo é Cayetana Bornay, filla máis nova de Tita e Óscar.
 Luisa Martín é Carmen, cociñeira dos Bornay.
 César Mateo é Hugo, chofer dos Bornay e sobriño de Carmen.
 Paula Prendes é Martina, secretaria de Óscar Bornay e filla de Carmen.
 Carlos Iglesias Serrano é César Bermejo, redactor de deportes, irmán de Candela e esposo de Susana.
 Neus Sanz é Susana, secretaria de produción de B&b, cuñada de Candela e esposa de César.
 Emilio Palacios é Toño Bermejo, fillo máis vello de César e Susana.
 Alejandro Rodríguez é Cesítar Bermejo, fillo máis novo de César e Susana.
 Fran Perea é Mario, fotógrafo da revista.
 Dani Rovira é Juan Gutiérrez, xornalista en prácticas.
 Cristina Brondo é "Vero" Camacho, axudante de estilismo.
 Jorge Usón é Lucas Berdún, xefe de sociedade.

 Episódicos 
 Andrés Velencoso é Rubén Barahona, actor internacional.
 Juan Carlos Librado Nene é Julián.
 Helena Kaittani é Bea, noiva de Juan.
 Fernando Cayo é Charlie Gómez
 Andrés Herrera é Andrés Carrasco El Poni
 Ana Marzoa é Paula Dobao.
 Abraham Mateo é el mesmo.
 Asuncion Balaguer é 'Doña Justa.
 Alejandro Tous é Alberto, exmarido de Vero e pai de Nico.
 Miguel Guardiola é o pai de Fernando Vidal.
 Fanny Gautier é Nati Gómez de Urquijo.
 Roberto Álvarez

 Notas 

 Véxase tamén 
 Ligazóns externas 
 Sitio web oficial 

Categoría:Series de televisión en lingua castelá
Categoría:Series de televisión de España
Categoría:Series de televisión de Telecinco